laion/Wikipedia-Exotic huggingface dataset:
Signed Sealed Delivered

Signed Sealed Delivered הוא אלבום הסולו החמישי של הזמר קרייג דייוויד. האלבום יצא לאור ב-29 במרץ 2010 על ידי חברת התקליטים יוניברסל. זהו האלבום הראשון של דייוויד ביוניברסל, בה חתם בסוף 2009, אחרי שעזב את האחים וורנר. האלבום הוא אלבום קאברים לשירי מוטאון והוא כולל 9 קאברים ו-3 שירים חדשים לגמרי. הסינגל הראשון מהאלבום הוא "One More Lie- Standing In The Shadows" והוא יצא לאור שבוע לפני האלבום, ב-22 במרץ 2010. השיר מסמפל את הלהיט "Standing In The Shadows Of Love" של Four Stops. השיר הגיע למקום ה-76 במצעד הבריטי. הסינגל השני מהאלבום "All Alone Tonight- Stop, Look, Listen" יצא לאור ב-31 במאי. האלבום כולל קאברים ללהיטים של מרווין גיי, סטיבי וונדר, אל גרין, קורטיס סטייגרס ועוד. האלבום דורג במקום ה-13 במצעד האלבומים הבריטי. (One More Lie (Standing In The Shadows (Signed, Seald, Delivered (I'm Yours (All Alone Tonight (Stop, Look, Listen I Heard It Through The Grapevine Just My Imagination For Once In My Life Sittin' On The Dock Of The Bay Mercy Mercy Me I Wonder Why Papa Was A Rollin' Stone Let's Stay Together This Could Be Love (One More Lie (Standing In The Shadows - מקום 76 בבריטניה (All Alone Tonight (Stop, Look, Listen מידע על האלבום Signed Sealed Delivered באתר MusicBrainz
פטריק יואינג

פטריק אלוֹוישס יואינג (באנגלית: Patrick Aloysius Ewing; נולד ב-5 באוגוסט 1962 בקינגסטון, ג'מייקה) הוא מאמן כדורסל, המכהן כמאמנה של קבוצת הכדורסל של אוניברסיטת ג'ורג'טאון, וכדורסלן עבר אמריקאי-ג'מייקני ששיחק בקבוצת ניו יורק ניקס ונחשב לאחד מגדולי הסנטרים בתולדות ליגת ה-NBA. נודע כשחקן הציר של קבוצת ניו יורק ניקס. כונה "הלוחם" בגלל סגנון משחקו, ומובן שמו האמצעי שנהגה Alow-yishs (אָלוֹוּיִשְׁס) הוא "הלוחם הידוע". ב-1996 נבחר כאחד מ-50 השחקנים הגדולים בתולדות ה-NBA. בשנת 2003 נתלתה גופייתו של יואינג במדיסון סקוור גארדן בו שיחק רוב שנותיו. באפריל 2008 נבחר להיכל התהילה של הכדורסל. נולד בקינגסטון שבג'מייקה. יואינג הצטיין בקריקט ובכדורגל. הגיע לארצות הברית בגיל 11 ושיחק בתיכון רינדג' אנד לטין (Rindge & Latin) בקיימברידג' שבמסצ'וסטס. הוא עבר לשחק באוניברסיטת ג'ורג'טאון אשר ממוקמת בוושינגטון הבירה, ועמה זכה באליפות ה-NCAA. בהיותו בשנת 1984, במהלך משחק בג'ורג'טאון, קיבל יואינג אזרחות אמריקאית ושיחק בעוד שני משחקי גמר, כשהמפורסם שבהם הוא ההפסד לאוניברסיטת קרוליינה הצפונית בשנת 1982. משחק זה הוכרע בסל ניצחון של מייקל ג'ורדן. באולימפיאדת לוס אנג'לס (1984) זכה עם נבחרת ארצות הברית במדליית זהב. יואינג נבחר ראשון בדראפט 1985, על ידי הניו יורק ניקס. בשנתו הראשונה נבחר לרוקי השנה ב-NBA אחרי שהשיג ממוצעים של 20 נק' ו-9 ריבאונדים למשחק, אף על פי ששיחק רק 50 משחקים. במהלך הקריירה נבחר 11 פעמים למשחק האולסטאר של ה-NBA. הוא נבחר לאחד מ-50 השחקנים הגדולים בתולדות ה-NBA וזכה עם נבחרת ארצות הברית במדליית זהב בברצלונה (1992) (כחלק מה"דרים טים"). למרות כל התארים האישיים, לא זכה יואינג מעולם בתואר אליפות ה-NBA. הוא הגיע פעמיים למעמד הגמר: בשנת 1994 מול יוסטון רוקטס בכיכובו של האקים אולאג'ואן והפסיד בסדרה בתוצאה 3–4, ובשנת 1999 הוא לא שיחק בסדרת הגמר, בעקבות פציעה שגרר עוד מגמר המזרח, והניקס הפסידו לסן אנטוניו ספרס בתוצאה 1–4. ב-20 בספטמבר 2000, בטרייד בו היו מעורבים מספר השחקנים הגבוה ביותר עד אז, נשלח יואינג לסיאטל סופרסוניקס (כיום אוקלהומה סיטי ת'אנדר). בקיץ 2001 חתם יואינג כשחקן חופשי באורלנדו מג'יק והחליף את גופייתו למספר 6 לראשונה בקריירה, מפני שמספרו (33) היה תפוס על ידי כוכב הקבוצה דאז גרנט היל. בסוף עונה זו פרש יואינג ממשחק פעיל. בשנת 2002 מונה על ידי יריבו המושבע וחברו הטוב, מייקל ג'ורדן לתפקיד עוזר המאמן של הוושינגטון ויזארדס כמאמנו האישי של הבחירה הראשונה של דראפט 2001 קוואמי בראון. בשנת 2006 עבר ליוסטון רוקטס כדי לעבוד עם השחקן יאו מינג. בשנת 2007 עבר לאורלנדו מג'יק כמאמנו האישי של הסנטר הצעיר דווייט הווארד. בנו, פטריק יואינג הבן, שיחק לתקופה קצרה בניו יורק ניקס בעונת 2008, אך נופה אחרי זמן קצר. מדיה וקבצים בנושא פטריק יואינג בוויקישיתוף פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היכל התהילה של הכדורסל פרופיל, באתר ליגת ה-NBA פרופיל, באתר ESPN ביוגרפיה של יואינג כשחקן מקצועני באתר הרשמי של ה-NBA מאמר על יואינג ב"פרויקט אגדות" של מנחם לס באתר "הופס"(הקישור אינו פעיל) קנט באב, וושינגטון פוסט, שאלה של אימון: כוכב ה-NBA שמחזיר עטרה ליושנה, באתר nrg‏, 27 באוקטובר 2017 פטריק יואינג, באתר אנציקלופדיה בריטניקה (באנגלית) כאן קיימת השמעת ההגייה. עוד על מובנו ומקורו של השם במקור זה.
חיים אבולעפיה (הראשון)

רבי חיים בן יעקב אבואלעפיא הראשון (1580 - ת"ל 1670) היה רב בארץ ישראל. ומגדולי התורה בדורו. נולד לר' יעקב אבולעפיה דמות מרכזית בצפת ובדמשק, נצר למשפחה יהודית ענפה של רבנים ועסקני ציבור ממגורשי ספרד, שמוצאה מן האזור ההיסטורי קסטיליה שבספרד, נמנה בין תלמידיו של מהרי"ט יחד עם חבריו ר׳ חיים בנבנישתי מחבר הספר כנסת הגדולה, ור' יהושע בנבנשתי מחבר ספר שדה יהושע, ור' אברהם בן חנניה. עלה לארץ ישראל ושימש כדיין בצפת, כרבה של טבריה, עבר לחברון בזמנו של הרב אברהם אזולאי ולבסוף התיישב בירושלים. היה ראש משלחת הרבנים שיצאה ב-1662 לתהות על טיבו של נתן העזתי ולפי דברי השבתאים, הוא זה שהביא לגירושו של שבתי צבי מארץ ישראל. נכדו ר' יעקב אבולעפיה היה רבה של טבריה לפני חורבנה, ונינו, ר' משה אבולעפיה, היה אביו של ר' חיים אבולעפיה (השני) מחדש היישוב היהודי בטבריה. ר' חיים אבולעפיה נפטר בשנת ת"ל (1670) ונטמן בחלקת הקברים הסמוכה לקבר זכריה שבבית הקברות הר הזיתים. בשנת 1960 חפרה במקום משלחת ארכאולוגית ירדנית-בריטית לחפור סביב קבר זכריה, וזו השליכה את כל הקברים והמצבות היהודיים, שגורלם לא נודע מאז. כעבור 50 שנה התגלתה מצבתו של ר' חיים אבולעפיה מוטלת בקרבת מקום, ובשיתוף פעולה של אתרא קדישא, החברה קדישא הספרדית ומרכז המידע של הר הזיתים, אותר מקומו המקורי של הקבר, והמצבה הושבה למקומה. מדיה וקבצים בנושא חיים אבולעפיה בוויקישיתוף כרטיס הקבר של חיים אבולעפיה, באתר הר הזיתים חיים בן יעקב אבולעפיה, דף שער בספרייה הלאומית פירוש השם אבו אל-עפיא בערבית הוא: "אבי הבריאות".
חיים אבולעפיה (פירושונים)

האם התכוונתם ל... חיים אבולעפיה (הראשון) (1580–1668) – מכונה גם ר' חיים אבולעפיה הזקן בנו של ר' יעקב אבולעפיה חיים אבולעפיה (השני) (1660–1774) – מחדש היישוב היהודי בטבריה חיים אבולעפיה (השלישי) (1700–1775) – רב בצפת, סלוניקי ואיזמיר חיים נסים אבולעפיה – הראשון לציון חיים יששכר אבולעפיה – החכם באשי של טבריה בתחילת המאה ה-20
1955 בקולנוע

ערך מורחב – 1955 הסרט המוזיקלי ברנשים וחתיכות הופק באולפני MGM בשנת 1955. הסרט בוים בידי ג'וזף ל. מנקייביץ' והופק בידי סמואל גולדווין. ג'יימס דין נהרג בגיל 24 בתאונת דרכים, לקראת סיום צילומי הסרט "ענק", סרטו רחב היריעה של הבמאי זוכה האוסקר ג'ורג' סטיבנס. גבעה 24 אינה עונה היה הסרט הגדול ביותר שהופק בישראל עד אותה עת, מבחינת תקציבו, אמצעיו הטכניים וכוכביו. הסרט ייצג את ישראל בפסטיבל הקולנוע בקאן. היפהפייה והיחפן ($100,249,000) מיסטר רוברט ($9,900,000) ברנשים וחתיכות ($7,875,000) הסרט הטוב ביותר – מרטי הבמאי הטוב ביותר – דלברט מאן (מרטי) השחקן הטוב ביותר – ארנסט בורגניין (מרטי) השחקנית הטובה ביותר – אנה מניאני (השושנה המקועקעת) שחקן המשנה הטוב ביותר – ג'ק למון (מיסטר רוברט) הסרט הטוב ביותר – קדמת עדן השחקן הטוב ביותר – ארנסט בורגניין (מרטי) השחקנית הטובה ביותר – אנה מניאני (השושנה המקועקעת) הסרט הטוב ביותר – ברנשים וחתיכות השחקן הטוב ביותר – טום יוול (חטא על סף ביתך) השחקנית הטובה ביותר – ג'ין סימונס (ברנשים וחתיכות) 6 בינואר – רואן אטקינסון, שחקן וקומיקאי בריטי 18 בינואר – קווין קוסטנר, שחקן, במאי קולנוע ומפיק אמריקאי, זוכה פרס אוסקר לבמאי הטוב ביותר על סרטו "רוקד עם זאבים" 16 במרץ – איזבל הופר, שחקנית קולנוע צרפתייה, זוכת פרס הסזאר ופעמיים בפרס השחקנית בפסטיבל הקולנוע בקאן 17 במרץ – גארי סיניז, שחקן קולנוע ובמאי אמריקאי, זוכה פרס אמי, פרס גלובוס הזהב, שני פרסי גילדת שחקני המסך ופרס אובי. היה מועמד לפרס אוסקר על משחקו בסרט "פורסט גאמפ". 19 במרץ – ברוס ויליס, שחקן אמריקאי, זוכה פרס גלובוס הזהב וזוכה פעמיים בפרס אמי 23 באפריל – ג'ודי דייוויס, שחקנית קולנוע אוסטרלית, זוכת שני פרסי גלובוס הזהב ושלושה פרסי אמי, הייתה מועמדת לשני פרסי אוסקר 16 במאי – דברה וינגר, שחקנית קולנוע יהודיה אמריקאית, אשר הייתה מועמדת שלוש פעמים לזכייה בפרס אוסקר לשחקנית הטובה ביותר 17 במאי – ביל פקסטון, שחקן ובמאי אמריקאי שהיה מועמד לארבעה פרסי גלובוס הזהב (נפטר ב-2017) 18 במאי – צ'או יון-פאט, שחקן קולנוע סיני 22 ביולי – וילם דפו, שחקן קולנוע אמריקאי רבגוני, מועמד ארבעה פרסי אוסקר ושלושה פרסי גלובוס הזהב 4 באוגוסט – בילי בוב תורנטון, שחקן, במאי קולנוע, מוזיקאי ומחזאי אמריקאי, זוכה פרס אוסקר על תסריטו לסרט "לולאת להב" ב-1996 13 בנובמבר – וופי גולדברג, שחקנית קולנוע אמריקאית. גולדברג היא אחת מהאישים הבודדים (נכון ל-2008 – 13 אנשים) אשר זכו בפרס האוסקר, פרס גלובוס הזהב, פרס טוני, פרס אמי ובגראמי. כמו כן היא האפרו אמריקאית השנייה אשר זכתה באוסקר. 12 בפברואר – טום מור, שחקן אמריקאי 7 באפריל – תידה בארה, כוכבת יהודי ה-אמריקאית של הסרט האילם 5 באוגוסט – כרמן מירנדה, זמרת ושחקנית ברזילאית שהפכה לכוכבת-על בארצות הברית במהלך שנות הארבעים של המאה העשרים 30 בספטמבר – ג'יימס דין, שחקן קולנוע אמריקני האיש בעל זרוע הזהב המלכודת העדינה חטא על סף ביתך לא כזר מרד הנעורים קדמת עדן 1954 בקולנוע 1955 1956 בקולנוע שנים בקולנוע סרט קולנוע מדיה וקבצים בנושא 1955 בקולנוע בוויקישיתוף שנת 1955 במסד-הנתונים הקולנועיים IMDb
פרידריכשטאדט-פאלאסט

פרידריכשטאדט-פאלאסט (בגרמנית: Friedrichstadt-Palast), או בקיצור ארמון ברלין (Palast Berlin), הוא תיאטרון מסחרי שנבנה בשנת 1984 עם טכנולוגיה מודרנית בשכונת מיטה שבברלין. זהו אחד התיאטרונים המובילים באירופה לאמנות התיאטרון תוך שמירה על הקו המסורתי. במקור הבניין ההיסטורי של פרידריכשטאדט-פאלאסט נמצא באולם השוק העתיק, בערך 200 מטרים דרומית מערבית של המיקום הנוכחי, כאשר הכתובת הרשמית בשנת 1867 הייתה ב-Am Zirkus 1. בשנת 1873, הוסב המבנה לזירת קרקס עם 5,000 מושבים. בעשורים שלאחר מכן קרקס סלמונסקי, רנץ ושומן (Salamonsky, Renz and Schumann) ניסה לשעשע ברלינאים בהופעותיו. בשנת 1910, האולם הוסב לזירה גדולה כאשר מקס ריינהארדט (Reinhardt) ביים את הצגות התיאטרון הראשונות. ריינהארדט החליט לבנות מחדש את הבניין לשימוש מחודש עבורו וזה נבנה על ידי האדריכל הנודע האנס פלציג (Poelzig). בבניין הייתה במה מסתובבת בקוטר של 18 מטרים, והותקן בקדמת הבמה מסך מתנועה. בנוסף הבמה הייתה מצוידת בטכנולוגיית תאורה ואפקטים מודרניים. בשנת 1924 הכניס המנהל החדש אריק שארל (Charell) נושאים מודרניים והביא כוכבים כמו הקומיקאי הרמוניסטס (Harmonists) או לה יאנה (La Jana) לבית. במשך התקופה הנאצית, שם התיאטרון הוסב ל- Theater des Volkes והוצגו שם אופרטות עבור הקהל הבורגני. בתחילת 1945 הבניין סבל בשל התקפות אוויר חוזרות. לאחר תום המלחמה, האמן מריון שפדוני (Spadoni) פתח מחדש את הבית במאי 1945. אז נקרא הבניין Palast Varieté והיו בו 3,500 מושבים. אנסמבל של ילדים עמד על הבמה בפעם הראשונה. בשנת 1949 השתלטה עיריית ברלין על המתקן, והשם המקורי "פרידריכשטאדט-פאלאסט" חזר. ב-29 בפברואר 1980 הבניין נסגר בגלל שקיעה חזקה של היסודות כמו גם של העמודים התומכים. לאחר כן להקת השחקנים עברה למבנה חדש בשנת 1985, הריסת המבנה בן 120 שנים החלה כמעט מיד. היום, פרידריכשטאדט-פאלאסט הוא ארמון המופע הגדול והמודרני ביותר באירופה. ב-27 באפריל 1984, נפתח מחדש. ומידותיו הן: 80 מטר רוחב, 110 מטר אורך ומכסה שטח קרקע של 195,000 מטרים מעוקבים. האולם הגדול של פרידריכשטאדט-פאלאסט משמש באופן קבוע לביצוע הופעות, ומכיל 1,895 מושבים. רצפת הבמה שלו 2,854 מ"ר והוא הגדול בעולם. קשת המסך בקדמת הבמה ברוחב 24 המטר הוא הרחב ביותר באירופה. פרידריכשטאדט-פאלאסט הוא מבנה ייחודי ומצטיין בתוכניות שלו, החל הצגות לילדים, הופעות אורח, הפסטיבלים, ועוד. פרידריכשטאדט-פאלאסט מתמחה בהופעות מורכבות ופנטסטיות תוך שימוש בטכנולוגיות מגוונות ובתאורה מתקדמת על הבמה. הבמה יכולה לאכלס למעלה ממאה אמנים, ומספר רב של אקרובטים בסגנונות שונים. מדיה וקבצים בנושא פרידריכשטאדט-פאלאסט בוויקישיתוף אתר האינטרנט הרשמי של פרידריכשטאדט-פאלאסט פרידריכשטאדט-פאלאסט, ברשת החברתית פייסבוק פרידריכשטאדט-פאלאסט, ברשת החברתית אינסטגרם פרידריכשטאדט-פאלאסט, ברשת החברתית טיקטוק פרידריכשטאדט-פאלאסט, סרטונים בערוץ היוטיוב Friedrichstadt-Palast Berlin אתר פרידריכשטאדט-פאלאסט (באנגלית)
ג'רונימו סטילטון (סדרת טלוויזיה)

ג'רונימו סטילטון (באיטלקית: Geronimo Stilton) היא סדרת הנפשה איטלקית משנת 2009, שמבוססת על סדרת ספרים באותו שם. הסדרה משודרת בישראל בדיבוב עברי בערוץ לוגי מאז פברואר 2010 ומרץ 2012, ובערוץ WIZ! החל מ-2017. ג'רונימו סטילטון: הדמות הראשית בסדרה. ג'רונימו הוא עכבר, אחיה של טיאה, בן דודו של מלכודני ודודו של בנג'מין. הוא חוקר ומנהל עיתון מפורסם. בנג'מין סטילטון: בנג'מין הוא העכבר הצעיר שבחבורה, ואחיינם של ג'רונימו, טיאה ומלכודני. טיאה סטילטון: עכברה ואחותו של ג'רונימו. היא עובדת בתור שליחה בעיתון המשפחתי. פנדורה: חברתו הטובה ביותר של בנג'מין. מצטרפת לבנג'מין וג'רונימו פעמים רבות על מנת לפתור תעלומות שונות. מלכודני סטילטון: בן דודם של ג'רונימו וטיאה ודודו של בנג'מין. מלכודני ידוע גם בפשלנותו הנוראית. סאלי ראסמוסן: מנהלת העיתון "עכברוש העיר", העיתון המתחרה בעיתונו של ג'רונימו. היא האויבת המושבעת של ג'רונימו. סיימון סקווילר: עכברוש. הוא עובד כמשרת של סאלי ולרוב עוקב אחר ג'רונימו ומנסה לגנוב לו את הכתבות שלו. מדיה וקבצים בנושא ג'רונימו סטילטון בוויקישיתוף אתר האינטרנט הרשמי של ג'רונימו סטילטון "ג'רונימו סטילטון", במסד הנתונים הקולנועיים IMDb (באנגלית) "ג'רונימו סטילטון", באתר נטפליקס "ג'רונימו סטילטון", במסד הנתונים הקולנועיים KinoPoisk (ברוסית) ג'רונימו סטילטון, במיזם "אישים" לתיעוד היצירה הישראלית
התחנה המרכזית של באת'

התחנה המרכזית של באת' (אנגלית: Bath Bus Station) היא תחנה מרכזית השוכנת ברחוב מנברס שבמרכז העיר באת', אנגליה. התחנה נפתחה ב-1958, בניהולה של חברת בריסטול אומניבוס. סאות'גייט הוא אזור בבאת' בין רחוב מנברס במזרח לסנט ג'יימס פרייד במערב, שהושפע במידה הרבה ביותר מבליץ בדקר באפריל 1942. התחנה המרכזית נבנתה במסגרת פרויקט לחידוש אזור זה של באת', שבו שכנה תחנת הרכבת המרכזית שהייתה על המסילה המחברת את בריסטול ולונדון. התחנה המרכזית נבנתה ליד המחלבה הוויקטוריאנית, שהייתה עשויה מלבנים אדומות, ועליה ניכרו סימנים להפצצות הקשות. במהלך הבנייה נהרסו בניינים ורחובות ישנים על מנת לפנות מקום לתחנה, ובנוסף להם נהרסו גם מרכז הקניות סאות'גייט וחניון האם גארדנס. הרס המבנים העתיקים נודע בכינוי "האונס של באת'", והוא נפסק בשנות ה-60 בעקבות המחאה הציבורית. מאז אותם אירועים הוכרזה העיר כאתר מורשת עולמית על ידי אונסק"ו, וחלק ניכר מהבניינים שבמרכזה מוגנים באמצעות מעמד של בניין רשום. מאז בנייתה הייתה התחנה מוקד לפעילות של מגוון שירותי אוטובוסים: אוטובוסים עירוניים, אוטובוסים מחוזיים, אוטובוסים מדינתיים וסיורים באוטובוסים עם גג פתוח. התחנה חוותה את תהליכי הלאמת והפרטת התחבורה הציבורית על ידי מפלגת הלייבור והמפלגה השמרנית בהתאמה, ואת הפיכת חברת בריסטול אומניבוס לחברת בדג'רליין, שנרכשה על ידי החברה הסקוטית פירסטגרופ ומותגה מחדש כפירסט סומרסט & אייבון בע"מ. במשך 20 שנים היו תוכניות להרוס את התחנה המרכזית כחלק מתוכנית החידוש של אזור סאות'גייט. בתקופה זו היה הבניין בבעלות המועצה המקומית והוחכר לפירסטגרופ. אף אחת מהמפלגות ששלטו בעיר לא הייתה מוכנה לשפר או לתקן את מצבו הרעוע, ונראה היה כי הוא אכן ייהרס. אולם, הפיתוח מחדש היה שנוי במחלוקת ולעיתים קרובות היה צורך בבדיקות חוזרות, והפרויקט יצא לדרך בתחילת 2007 עם מינוים של קבלנים חדשים. בסופו של דבר נהרסה התחנה ביולי 2007. הפעילות של חברת פירסט סומרסט & אייבון הועברה לאתר זמני שנבנה בחניון שברחוב אייבון ב-16 ביוני 2007. מהלך זה בוצע על ידי החברה הקבלנית "סר רוברט מק'אלפין", על מנת להשלים את פרויקט סאות'גייט כולו בתוך שנה אחת. המיקום החדש שנבחר עבור התחנה המרכזית היה בית צ'רצ'יל, ששימש חברת חשמל מקומית וננטש בשנות ה-20. הריסת הבניין הייתה שנויה במחלוקת, ונטען כי ראוי לשמר את חזית הבניין ולשלב אותה בעיצוב הכללי של התחנה המרכזית החדשה, ומנגד טענו האדריכלים כי הדבר אינו ישים. בתחילת 2007 אישרה מועצת העיר של באת' תוכניות חדשות לבניית רוטונדה מזכוכית ומתכת במגרש ליד תחנת הרכבת באת' ספא ועל קצה נהר אייבון, ולאחר מכן החלו העבודות. התחנה המרכזית החדשה נפתחה ב-7 ביוני 2009. מדיה וקבצים בנושא התחנה המרכזית של באת' בוויקישיתוף מידע על תוכניות הפיתוח באתר מועצת באת' וצפון-מזרח סומרסט כתבה על פתיחת התחנה באתר פירסטגרופ פרנק בארט, Architecture: Bath: secrets behind the Georgian facade: Some say it was jerry-built, but how come so many treasures survive? Frank Barrett visits a museum that houses the answers, האינדפנדנט, 5 בינואר 1994
אלכסי לייהו

אלכסי " Wildchild" לייהו (בפינית: Alexi Laiho;‏ 8 באפריל 1979 – דצמבר 2020) היה סולן וגיטריסט בלהקות צ'ילדרן אוף בודום וקילהולוט. נוסף על כך, היה הגיטריסט הראשי בלהקת סינרג'י. לייהו נולד בשם מארקו וולה אלקסי לייהו באספו שבפינלנד. בגיל 7 הוא החל לנגן בכינור ובגיל 11 החל לקחת שיעורי גיטרה בקונסרבטוריון הפיני של פופ וג'אז. בנוסף, הוא למד שם לנגן בפסנתר. הוא הושפע ממוזיקת ההבי מטאל ששמעה אחותו. לייהו היה חבר בלהקת "T.O.L.K", וב-1993 הקים את להקת המטאל נאו-קלאסי, " IneartheD". מאוחר יותר שינתה הלהקה את שמה ל"צ'ילדרן אוף בודום. באותה שנה, עברו חברי הלהקה לגור בהלסינקי. בגיל 16, עזב לייהו את בית הספר, כדי להשקיע במוזיקה יחד עם צ'ילדרן אוף בודום. ב-1997, הוא הצטרף ללהקת "Thy Serpent", אך עזב אותה לאחר תקופה קצרה. במהלך קונצרט של צ'ילדרן אוף בודום ברוסיה עם להקת " Impaled Nazarene", הזמינו חברי הלהקה השנייה את לייהו להיות הגיטריסט הראשי שלהם. הוא הצטרף ללהקה, והיה חבר בה עד 2001, אך מעולם לא הביע עניין בלהקה. ב-1999, הזמינה קימברלי גווס את לייהו להצטרף ללהקתה, סינרג'י, בתור גיטריסט ראשי. ב-2001, הצטרף גיטריסט נוסף ללהקה בשם רופה, דבר שיצר מתח בין הגיטריסטים, ותחרויות של מי יבצע סולואים בשירים. בפברואר 2002, נישא לייהו לסולנית הלהקה, קימברלי גווס, והתגרש ממנה ב-2004, אך הם נשארו חברים טובים. ב-2004, הקים לייהו פרויקט צד בשם Kylähullut, אשר הוקם עם חברו ללהקה טומי לילמן ווסה ג'וקינן מלהקת Klamydia. התחביב העיקרי של לייהו היה מכוניות. אביו לימד אותו לנהוג כשהיה בן 10. הכינוי שלו Wildchild (בתרגום לעברית:ילד פרא) בא מאחד השירים המפורסמים של W.A.S.P. פרק זה טעון עדכון. אנא תרמו לוויקיפדיה ועזרו לעדכן אותו. צ'ילדרן אוף בודום Albums, Demos, and EPs; Implosion of Heaven - Demo (1994) Ubiquitous Absence of Remission - Demo (1995) Shining - Demo (1996) Something Wild (1997) Hatebreeder (1999) Tokyo Warhearts (Live CD, 1999) Follow the Reaper (2001) Hate Crew Deathroll (2003) Trashed, Lost & Strungout (2004) Are You Dead Yet? (2005) Stockholm Knockout Live - Chaos Ridden Years (Live CD & DVD 2006) Blooddrunk (2008) 2009) skeletons in the closet) (אלבום קאברים) סינגל Children of Bodom (1998) Downfall (1999) Hate Me! (2000) You're Better Off Dead! (2002 Needled 24/7 (2003) In Your Face (2005) Are You Dead Yet? (2006) Thrashed Lost And Strungout (2006) סינרג'י Beware the Heavens (1999) To Hell and Back (2000) Suicide By My Side (2002) Kylähullut Keisarinleikkaus (2004) Turpa Täynnä (2005) Lisää Persettä Rättipäille EP (2007) Impaled Nazarene Nihil (2000) אתר האינטרנט הרשמי של אלכסי לייהו מדיה וקבצים בנושא אלכסי לייהו בוויקישיתוף אלכסי לייהו, באתר "Find a Grave" (באנגלית) אלכסי לייהו, ברשת החברתית פייסבוק אלכסי לייהו, ברשת החברתית אקס (טוויטר) אלכסי לייהו, ברשת החברתית אינסטגרם אלכסי לייהו, במסד הנתונים הקולנועיים IMDb (באנגלית) אלכסי לייהו, באתר AllMusic (באנגלית) אלכסי לייהו, באתר MusicBrainz (באנגלית) אלכסי לייהו, אמן באתר Encyclopedia Metallum (באנגלית) אלכסי לייהו, באתר Yandex.Music (ברוסית) אלכסי לייהו, באתר Discogs (באנגלית) אלכסי לייהו, באתר SecondHandSongs Children of Bodom founding guitarist Laiho dies at 41, Yle Uutiset, ‏4 בינואר 2020 (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
קציצות כרישה

קציצות כרישה או קציצות פראסה (מלאדינו: Fritas de Prasa,‏ Keftikas de Prasa‏) הן קציצות כרישה מטוגנות מהמטבח הספרדי-יהודי מהמזרח התיכון, אסיה הקטנה והבלקן, השאולות מן המטבח הטורקי-עות'מאני. המאכל מוגש בדרך כלל כתוספת לארוחה המרכזית בחגי ישראל כגון ראש השנה, חג הפסח ולעיתים גם בחג השבועות. למאכל ישנה גרסה צמחית בצורת לביבה, או בשרית בצורת קציצה מטוגנת. התערובת הבסיסית מורכבת מצמח הכרישה. ללביבה מוסיפים תפוחי אדמה, ביצים, מלח ופלפל שחור, מניחים במקרר ליממה כדי שתצטמג ולפני טיגונה, מצפים בקמח מצה במהלך חג הפסח, או בפרורי לחם בשאר ימות השנה. לקציצה מוסיפים גם בשר טחון מסוגים שונים. יש הנוהגים להוסיף גם לתערובת פרורי לחם או קמח מצה, כדי לקצר את זמן הצטמגותה, אך הדבר פוגם בטעם הדומיננטי של הכרישה. בדרך כלל, הלביבה הצמחית דקה ושטוחה יותר מגרסת הקציצה הבשרית. הקציצה נחשבת למעדן במטבח הספרדי יהודי, אך הכנתה נחשבת למלאכה ארוכה ומתישה, בעיקר בשל כמויות הכרישה הנדרשות כדי להכין תערובת המספיקה לארוחה רבת משתתפים ומשך הזמן שחולף עד שהתערובת מוכנה לטיגון ולכן בעבר, הוכנו הקציצות רק לארוחות חג. ההקשר לחגים כגון ראש השנה ופסח נבע גם מסימני החגים השונים עליהם ברכו. "הכָּרְתִי" בסדר ליל ראש השנה, ובפסח כמאכל מן הצומח המקדים את ההגדה. למרות ההקשר המקורי לחגים ומועדים, נוהגים בימינו יוצאי ארצות אסיה הקטנה והבלקן להכין את הקציצות גם לארוחות שבת משפחתיות ואירועים חגיגיים נוספים. מדיה וקבצים בנושא קציצות כרישה בוויקישיתוף מטורקית קציצה- Köfte בלאדינו מבדילים בין קציצה מטוגנת המכונה Frita, Fritika או Keftika לבין כדור בשר מבושל או קציצה מבושלת, המכונה bóndiga.
דניאל מיכלסון

דניאל מיכלסון (נולד ב-1949) הוא רב[דרוש מקור] ופרופסור חבר במחלקה למדעי המחשב ומתמטיקה שימושית במכון ויצמן. מחקריו הם בתחום המתמטיקה השימושית וחקר משוואות דיפרנציאלית. בנוסף למתמטיקה, הוא חוקר צפנים בתנ"ך ותחומים נוספים המצויים בתפר שבין התורה למתמטיקה, בהם מיקומו של בית המקדש. מיכלסון נולד בריגה, בירת לטביה ב-1949, להורים ניצולי שואה. ב-1971 הוא סיים לימודים במתמטיקה מאוניברסיטת מוסקבה ועלה לישראל. הוא שירת בצה"ל ובין השנים 1972 ל-1980 לימד מתמטיקה באוניברסיטת תל אביב ולמד לקראת דוקטורט. ב-1980 סיים דוקטורט במתמטיקה שימושית והמשיך ללימודי פוסט דוקטורט באוניברסיטת UCLA בלוס אנג'לס. ב-1983 חזר ארצה והחל ללמד באוניברסיטה העברית בירושלים. באוניברסיטה העברית חזר בתשובה בהיותו מרצה בכיר בה. שם גם פגש בפרופ' אליהו ריפס והחל לחקור בעידודו את הצפנים בתנ"ך. כמו כן הוא עוסק בחקר גאוגרפיה תנכית, מידות ומשקלות, ובמיוחד עוסק במידות בית המקדש. מיכלסון חבר בתנועה לכינון המקדש ומקיים מטעם התנועה סיורים בהר הבית בנושא "מתמטיקת המקדש". כמו כן הוא חבר "הסנהדרין המתחדשת" שנוסדה ב-2005 על ידי הרב עדין אבן ישראל ופרופ' הלל ויס. דניאל מיכלסון, באתר פרויקט הגנאלוגיה במתמטיקה דף הבית של מיכלסון. דניאל מיכלסון באתר torahcode תרשימים של ירושלים ובית המקדש ראו עמוד 285 [1]
1800

שנת 1800 היא השנה ה-100 במאה ה-18. 1 בינואר 1800 לפי הלוח הגרגוריאני מקדים את 1 בינואר לפי הלוח היוליאני ב-11 ימים. לפי הלוח הגרגוריאני זו שנה רגילה, שאורכה 365 ימים, אך לפי הלוח היוליאני - זו שנה מעוברת, שאורכה 366 ימים, ולכן החל מ-1 במרץ 1800 הלוח הגרגוריאני מקדים את הלוח היוליאני ב-12 ימים. כל התאריכים שלהלן הם לפי הלוח הגרגוריאני. 1 בינואר – חברת הודו המזרחית ההולנדית פורקה רשמית 14 במרץ – הקרדינל בראנבה צ'ייראמונטי נבחר לכהן כאפיפיור ומשנה שמו לפיוס השביעי 21 במרץ – בעוד הנהגת הכנסייה הקתולית גלתה בוונציה עקב סכסוך צבאי ברומא מוכרז פיוס השביעי כאפיפיור ומוכתר בכובע עשוי מעיסת נייר 24 באפריל – נשיא ארצות הברית ג'ון אדמס מייסד את ספריית הקונגרס 15 במאי – הקואליציה האנטי צרפתית השנייה: נפוליאון בונפרטה חוצה את האלפים ופולש לאיטליה 14 ביוני – הקואליציה האנטי צרפתית השנייה – בקרב מרנגו נפוליאון מביס את האוסטרים, כל צפון איטליה נשארת בידי צרפת 1 באוקטובר – ספרד מוסרת את לואיזיאנה לצרפת בהתאם לחוזה סן אילדפונסו 17 באוקטובר – בריטניה משתלטת על האי קוראסאו 1 בנובמבר – ג'ון אדמס הופך לראשון נשיאי ארצות הברית המתגורר בבית הלבן 7 בינואר – מוריץ דניאל אופנהיים, צייר יהודי יליד גרמניה (נפטר ב-1882) 7 בינואר – מילרד פילמור, נשיאה ה-13 של ארצות הברית (נפטר ב-1874) 14 בינואר – לודוויג פון קכל, מוזיקולוג ומלחין אוסטרי (נפטר ב-1877) 9 במאי – ג'ון בראון, מתנגד לעבדות אמריקאי (נפטר ב-1859) 22 באוגוסט – שמואל דוד לוצאטו (שד"ל), פרשן המקרא, פילוסוף, משורר ומתרגם יהודי איטלקי (נפטר ב-1865) 26 באוקטובר – הלמוט פון מולטקה הזקן, גנרל-פלדמרשל גרמני מפורסם. (נפטר ב-1891) 29 בדצמבר – צ'ארלס גודייר, ממציא אמריקאי (נפטר ב-1860) 18 במאי – אלכסנדר סובורוב, גנרל רוסי (נולד ב-1729) 14 ביוני – ז'אן-בטיסט קלבר, גנרל צרפתי בצבא נפוליאון (נולד ב-1753) 18 ביולי – ג'ון ראטלדג', פוליטיקאי ומשפטן אמריקאי בן המאה ה-18 (נולד ב-1739) 2 בנובמבר – תומאס ויילי, חבר הפרלמנט האירי ונודע כמהמר וכהרפתקן (נולד ב-1765) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1800 התחילה ביום ט"ו בטבת ה'תק"ס (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ד' בטבת). אורכה של שנה זו לפי הלוח היוליאני 366 ימים - יום אחד יותר מאשר הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1800 לפי הלוח היוליאני Nothing. 1800 במוזיקה‎ 1800 במדע‎ ילידי 1800‎ נפטרים ב-1800‎ מדיה וקבצים בנושא 1800 בוויקישיתוף